**Tomislav Zdravković** (Aleksinac, 20. novembar 1938 — Beograd, 30. septembar 1991), poznat kao **Toma Zdravković**, bio je jugoslovenski pevač narodne muzike, te kompozitor i pesnik.

Biografija
----------

Rođen u Aleksincu, ali je ubrzo sa roditeljima otišao u Pečenjevce (rodno mesto oca); kao vrlo mlad prešao je u sam Leskovac zbog nezaposlenosti. Bio je tzv. boem. Četiri puta se ženio. Iako je alkohol bio najveći neprijatelj njegovog zdravlja, do poslednjeg dana svog života je pio; dugo se mučio sa rakom prostate, ali se nije pridržavao saveta lekara.

Umro je 30. septembra 1991. godine u Beogradu, gde je i sahranjen na Centralnom groblju. Na dvadesetogodišnjicu smrti u Gradskom parku u Leskovcu je otkriven njegov spomenik od. bista u prirodnoj veličini, a u selu Pečenjevce spomen-ploča sa natpisom „Dao sam vam svoju dušu...".

Karijera
--------

Pevačku karijeru je započeo prvo u Leskovcu, a zatim i po kafanama Beograda. U početku je nailazio na poteškoće, ali je kao već iskusan pevač dočekao eru masovne proizvodnje ploča i kaseta, te je vrhunac svoje slave doživeo 1980-ih.

U većini njegovih pesama violina daje melanholičnu atmosferu. Uglavnom je tekstove za pesme sam pisao i skoro uvek su bile autobiografske. Reč je o kafanskim, ljubavnim pesmama, kojima dodatni duh daje njegov umirujući glas, u kojima se uglavnom govori o neuzvraćenim ljubavima i patnjama.

Iza sebe je ostavio mnoštvo pesama koje su i dan-danas veliki hitovi. Neke od najpoznatijih su *Da l’ je moguće*, *Branka*, *Dotak’o sam dno života*, *Kafana je moja sudbina*, *Tužno leto*, *Prokleta nedelja* i dr.

Zdravkovićev prijatelj Kemal Monteno je napisao pesmu o njemu koju je on otpevao, *Pesme moje*. Njegov rođeni brat, Novica Zdravković, takođe je pevač narodne muzike.

### Na filmu

Memorijska ploča na kući Tome Zdravkovića u Beogradu.
Toma Zdravković se pojavljuje u ulozi pevača u dva filma (*Balkan ekspres* iz 1983. i *Bolje od bekstva* iz 1993. godine) i dve televizijske serije (*Doktorka na selu* iz 1982. i *Bolji život* iz 1987. godine). 2021 Dragan Bjelogrlić je snimio film o njegovom životu ‘Toma’.

Diskografija
------------

### Singlovi

* *Žena moga druga* (1964)
* *Dan po dan prolazi* (1966)
* *Ciganka* (1968)
* *Ja nemam baš nigde nikog na ovom svetu* (1968)
* *Rogonja* (1968)
* *Ljubavi, živote moj* (1969)
* *Dok tebe nisam sreo* (1969)
* *Odlazi, odlazi* (1969)
* *Boli boli boli* (1970)
* *Dete ulice* (1970)
* *Kad se voli što se rastaje* (1970)
* *Sliku tvoju ljubim* (1970)
* *Pesma o Kitty Swan* (1970)
* *Ima dana* (1971) – duet sa Kiti Svon
* *Poslednje pismo* (1971)
* *O ciganko moja* (1972)
* *Živorade* (1972)
* *Prokleta nedelja* (1973)
* *Stojane sine* (1973)
* *Sutra se vraćam kući* (1974)
* *Jugoslavijo* (1978)
* *Zbogom moja mladosti* (1980)
* *Mirjana* (1980)

### Albumi

* *O majko, majko* (1973)
* *Nikad neću da te zaboravim* (1976)
* *Umoran sam od života* (1979)
* *Čekaj me* (1981)
* *Dva smo sveta različita* (1982)
* *Dotak’o sam dno života* (1984)
* *E moj brate* (1986)
* *Da l’ je moguće* (1987)
* *Evo me opet* (1988)
* *Kafana je moja sudbina* (1990)

Spoljašnje veze
---------------

* Toma Zdravković - diskografija na Discogs ()
* Tekstovi pesama Tome Zdravkovića (odabrati tab Tekstovi)
* Tekstovi pesama Tome Zdravkovića
* Toma Zdravković na Find a Grave
* Toma Zdravković na sajtu IMDb
* „SPOMENIK TOMI ZDRAVKOVIĆU U CENTRU LESKOVCA" (*Kurir*|BETA, 22. septembar 2011)
* „Pesme skuplje od života: Niko ne liči na Tomu Zdravkovića" (RTS, 3. april 2021)

|  |  |
| --- | --- |
| Normativna kontrola Uredi na Wikidati | 
* MusicBrainz: 7be44ab6-8265-42a9-81b4-f7cf7e9fa1e6
* MusixMatch: Toma-Zdravković

 |